stanford-oval/wikipedia huggingface dataset:
מיכאיל פרידמן
עושרו

בתחילת דרכו בעולם העסקים, החזיק פרידמן דיסקוטק וחנות צילום ועסק במסחר ובשירותים פיננסיים. ב-1989 הקים את אלפה גרופ (Alfa Group Consortium), אשר הייתה לאחר התפרקות ברית המועצות למקור עושרו. הוא הרוויח סכומי כסף גדולים והפך לאחד מהאוליגרכים הרוסים.
בשליטת קונסורציום אלפא שלו נמצא כיום Alfa Bank, אחד מגדולי הבנקים ברוסיה, חברת הנפט Tyumen Oil שנקראת כיום TNK-BP, רשת מרכולים וחברה לייצור וודקה, בנוסף לאמצעי תקשורת שונים.
על פי דירוג מגזין פורבס לשנת 2012 מוערך הונו בכ-13.4 מיליארד דולר (השווה להערכה ב-2009 - כ-6.3 מיליארד דולר), והוא מדורג במקום ה-57 ברשימת עשירי העולם של פורבס (לעומת ה-71 ברשימה זו ב-2009) (ב-2008 הוא דורג במקום ה-20 עם הון מוערך של כ-20 מיליארד דולר). בקרב עשירי רוסיה הוא מדורג במקום הששי נכון ל-2012.
פרידמן הוא המממן העיקרי של קרן ג'נסיס, התומכת בחיזוק הזהות היהודית בקרב יהודים דוברי רוסית ברחבי העולם. בין השאר, קרן ג'נסיס היא המממנת של פרס בראשית, אותו היא הקימה יחד עם ממשלת ישראל והסוכנות היהודית ביוני 2012, כאשר פרידמן התלווה לפוטין בביקורו בישראל. פרידמן ויהודים רוסים עשירים נוספים, הם שמימנו גם את הקמת האנדרטה לזכר ניצחון הצבא האדום על הנאצים במלחמת העולם השנייה, אנדרטה שפוטין חנך באותו ביקור, בנתניה.
במהלך חודש מאי 2016, פרידמן הודיע כי בכוונתו להעביר את כל עושרו למטרות צדקה לאחר פטירתו, ומבלי להותיר לילדיו חלק מהסכום.
פרידמן הוא בעל אזרחות ישראלית.
הערות שוליים

↑  "The Man Behind The Jewish Nobel Prize", יולי 2012, The Jewish Week
↑  הטבעת סביב רוסיה מתהדקת: סנקציות אירופיות על 10 אוליגרכים בולטים, באתר כלכליסט, 1 במרץ 2022
↑  אדר פרימור, "לעצור את הטרגדיה": שני אוליגרכים יצאו במסר חריג להפסקת המלחמה, באתר כלכליסט, 28 בפברואר 2022
↑  איתמר אייכנר, בפשיטה של 50 שוטרים: מיליארדר רוסי המחזיק באזרחות ישראלית נעצר בלונדון, באתר ynet, 3 בדצמבר 2022
↑  עמרי מניב, ‏תחקיר | כך השיגו האוליגרכים שברשימת הסנקציות פספורט ישראלי והשפעה מסוכנת, באתר ‏מאקו‏, 1 במאי 2022
↑  אין ראיות שהאוליגרך היהודי-רוסי תמך בפוטין: בוטלו סנקציות שהוטלו על מיכאיל פרידמן, באתר כלכליסט, 10 באפריל 2024
↑  על מיכאיל פרידמן, באתר פורבס
↑  ynet, המיליארדר היהודי לא מוריש לילדיו: "שירוויחו בעצמם", באתר ynet, 23 במאי 2016
↑  המיליארדר היהודי לא מוריש לילדיו: "שירוויחו בעצמם", באתר ynet, 23 במאי 2016
| --- | --- |
בקרת זהויות :  NLI: 987007302616505171  ISNI: 0000 0000 6702 6388  LCCN: n99008560  VIAF: 65797122   WorldCat (עם VIAF): 65797122
אדי מרקס

| --- | --- |
אדי מרקס רוכב במדי בלגיה באליפות העולם 1966
אדי מרקס רוכב במדי בלגיה באליפות העולם 1966
 לידה:  17 ביוני 1945 (בן 79) מינסל-קיזגם, בלגיה בלגיה
 כינוי:  הקניבל
 גובה:  1.82 מ' 
 משקל:  74 ק"ג 
 תחום:  כביש
 קבוצות עבר:  פג'ו, מולטני, פיאט, C&A
 הישגי שיא:  11 ניצחונות בגרנד טור, מתוכם:  5 בטור דה פראנס.   5 ניצחונות בג'ירו ד'איטליה  אלוף העולם 3 פעמים. החזיק בשיא השעה למשך 12 שנים מול כל דגם אופניים ולמשך 28 שנים לאופניים בעלי שלדה קלאסית חמישה ניצחונות במילאנו – סן רמו  שלושה ניצחונות בפריז–רובה
 
אדואר "אדי" לואיס ג'וזף, ברון מרקס (Edouard Louis Joseph, Baron Merckx, נולד ב-17 ביוני 1945) הוא רוכב אופניים בלגי לשעבר.
מרקס נולד במינסל-קיזגם (בלגיה), ונחשב בעיני רבים לרוכב האופניים הטוב ביותר בכל הזמנים. במהלך הקריירה הארוכה שלו ניצח בכל המרוצים החשובים והצטיין בכל סוגי מרוצי האופניים הקיימים באופני כביש. ניצח חמש פעמים בטור דה פראנס, חמש פעמים בג'ירו ד'איטליה, שבר את שיא השעה וניצח באליפות העולם לחובבים ולמקצוענים. למעשה, בשנים 1968‏-1974 הייתה שליטתו של מרקס בענף כה מוחלטת עד שבמרוצים רבים הקרב האמיתי היה על המקום השני. בשנת 1996 העניק לו מלך בלגיה את התואר רוזן (Baron).
קורות חייו

בילדותו ניסה מרקס מספר רב של סוגי ספורט ואף שיחק כדורסל לתקופה קצרה. מגיל 12 החל להתמקד באופניים. בשנת 1964, בגיל 19 התפרסם מרקס לראשונה כשניצח במרוץ הכביש באליפות העולם לחובבים בצרפת. באותה שנה כבר רכב באולימפיאדת טוקיו (1964) אך היה מעורב בנפילה לפני קו הסיום.
ב-1965 החל לרכב כמקצוען וניצח בשני מרוצים מדרגות נמוכות יחסית.
ב-1966 עבר לרכוב בקבוצת פז'ו וזכה לראשונה במרוץ מפורסם - מילאנו – סן רמו.
ב-1967 ניצח שוב במרוץ מילאנו - סן רמו ובאליפות העולם.
ב-1968 ניצח בג'ירו ד'איטליה ובמרוץ פריז–רובה.
ב-1969 ניצח בטור דה פראנס (כולל ניצחונות ב-6 קטעים וזכייה בחולצה הירוקה ובחולצת ההרים) ובמרוצים החד-יומיים: מילאנו - סן רמו, רונדה ון פלנדרן ולייז'–בסטון–לייז'.
בסוף שנה זו היה מעורב בתאונה קשה בזמן מרוץ, בה איבד את הכרתו וסבל מעיוות באגן. מרקס סבל בשנים הבאות מכאבים, במיוחד בעת טיפוס, ופעמים רבות כיוון את האוכף תוך כדי רכיבה על מנת למצוא זווית שתאפשר לו להמשיך לרכב. מרקס הצליח להתאושש מהפציעה אך סיפר כי הפציעה שינתה את סגנון רכיבתו.
ב-1970 ניצח בג'ירו ד'איטליה, בטור דה פראנס (כולל ניצחונות ב-8 קטעים) ובמרוץ פריז–רובה.
ב-1971 ניצח בטור דה פראנס (כולל ניצחונות ב-4 קטעים) ובמרוצים החד יומיים: מילאנו – סן רמו, לייז'–בסטון–לייז' וג'ירו די לומברדיה. כמו כן, זכה באליפות העולם.
ב-1972 ניצח בג'ירו ד'איטליה, בטור דה פראנס (כולל ניצחונות ב-6 קטעים) ובמרוצים החד יומיים: מילאנו – סן רמו, לייז'–בסטון–לייז' וג'ירו די לומברדיה. כמו כן, קבע באותה שנה את שיא השעה.
ב-1973 ניצח בג'ירו ד'איטליה, בוואלטה אספניה ובמרוצים החד יומיים: לייז'–בסטון–לייז' ופריז–רובא. בשנה זו החמיץ מרקס אפשרות לניצחון נוסף בטור דה פרנס לצורך הרכיבה בוואלטה אספניה.
ב-1974 ניצח בג'ירו ד'איטליה, בטור דה פראנס (כולל ניצחונות ב-8 קטעים) ובאליפות העולם.
ב-1975 ניצח במרוצים החד יומיים: מילאנו - סן רמו, רונדה ון פלנדרן ולייז'–בסטון–לייז'. באותה שנה הוא התמודד בטור דה פראנס והוביל בדרוג הכללי. במהלך אחד הקטעים הלם בו צופה צרפתי וגרם לו פגיעה בכליות (כנראה על רקע החשש שישבור את שיאו של ז'אק אנקטיל הצרפתי שהיה היחיד עד אותה עת שזכה חמש פעמים בטור דה פראנס). למרות הפגיעה המשיך מרקס במרוץ תוך כאבים עזים, אך בסופו של דבר נכנע בדרוג הכללי לרוכב הצרפתי ברנאר תבנה וסיים רק שני.
ב-1976 ניצח בפעם השביעית במרוץ מילאנו - סן רמו.
בשנת 1978 פרש מרקס מרכיבה מקצוענית בגיל 33.
מרקס הוא בעל מפעל לייצור אופני מרוץ. הוא משמש פרשן במרוצים עבור רשת טלוויזיה. בשנות ה-90 של המאה ה-20 שימש כמאמן נבחרת בלגיה. מפעם לפעם הוא משמש כיועץ למארגנים של מרוצי האופניים.
בנו אקסל עסק גם הוא ברכיבת אופניים מקצוענית. הישגו הבולט ביותר היה זכייתו במדליית הארד במרוץ הכביש באולימפיאדת אתונה 2004.
הישגיו של מרקס

אדי מרקס זכה לכינויים רבים כשהידוע ביניהם הוא "הקניבל". כינוי זה הודבק לו בשל תאבונו ללא שובע לניצחונות. במרוצי קטעים, מקובל לעיתים, שהרוכב הבכיר יאפשר לרוכב זוטר לזכות בניצחון בקטע בודד, כיוון שאין הדבר פוגע בדרוג הכללי של הרוכב הבכיר, אך מזכה את הרוכב הזוטר בכבוד גדול שיש סיכוי שיגמול לרוכב הבכיר בעתיד בעזרה בקטעים או במרוצים הבאים. מרקס לא קיבל את המנהג הזה וניסה לנצח בכל קטע ובכל מרוץ גם אם לא היה חשוב.
שרשרת הישגיו של מרקס הם ייחודיים ובלתי חוזרים. הוא מחזיק באין ספור שיאים וקשה להאמין שרובם יישברו אי פעם. בין יתר השיאים שהוא מחזיק בהם נמצאים:
525 ניצחונות (מתוכם 455 ניצחונות כמקצוען) בערך שליש מכלל המרוצים בהם השתתף כמקצוען.
11 ניצחונות בגרנד טורים (טור דה פראנס, ג'ירו ד'איטליה ווואלטה אספניה)
34 ניצחונות בקטעים בטור דה פראנס
95 ימים עם החולצה הצהובה בטור דה פראנס
7 ניצחונות במרוץ מילאנו - סן רמו ו-5 ניצחונות במרוץ לייז'–בסטון–לייז'.
הוא הרוכב היחידי בכל הזמנים שזכה בטור בשלושת התארים: מלך ההרים, המאיץ הטוב ביותר ובטור עצמו. הוא אחד משני רוכבים שניצחו באותה שנה בטור, בג'ירו ובאליפות עולם, הישג המכונה הכתר המשולש.
שימוש בסמים

שלוש פעמים נמצא מרקס חיובי באמרוץ. הפעם הראשונה שבה נמצא חיובי הייתה בשנת 1969 לאחר שהוביל בג'ירו ד'איטליה לאחר 16 קטעים. הוא סולק מהמירוץ למרות מחאותיו. הפעם השנייה הייתה לאחר שזכה בטור של לומברדיה בשנת 1973. הפעם השלישית הייתה בבדיקה שנערכה בשנת 1977.
מיקום באליפות העולם ובגרנד טורס

| גרנד טורס | 1966 | 1967 | 1968 | 1969 | 1970 | 1971 | 1972 | 1973 | 1974 | 1975 | 1976 | 1977 |
| --- | --- | --- | --- | --- | --- | --- | --- | --- | --- | --- | --- | --- |
| ג'ירו ד'איטליה | - | 9 | 1 | Exp. | 1 | - | 1 | 1 | 1 | - | 8 | - |
| טור דה פראנס | - | - | - | 1 | 1 | 1 | 1 | - | 1 | 2 | - | 6 |
| וואלטה אספניה | - | - | - | - | - | - | - | 1 | - | - | - | - |
| אליפות העולם  | 12 | 1 | 8 | Ab. | 29 | 1 | 4 | 4 | 1 | 8 | 5 | 33 |
-: לא השתתף 

Exp.: נפסל בשל סמים 

Ab.: עזב
אדי מרקס
ברנאר תבנה

| --- | --- |
ברנאר תבנה, גרנובל, 2011
ברנאר תבנה, גרנובל, 2011
 לידה:  10 בינואר 1948 (בן 76) סן ז'וליין-דה-סיברי, צרפת 
 תחום:  כביש
 קבוצה נוכחית:  פרש
 קבוצות עבר:  טקה
 הישגי שיא:  2 ניצחונות בטור דה פראנס (1975, 1977)
 www.bernard-thevenet.com
 
תבנה באליפות העולם במונטריאול ב-1974
ברנאר תבנה (בצרפתית: Bernard Thévenet; ‏10 בינואר 1948) הוא רוכב אופניים צרפתי (רוכב עבר), שניצח פעמיים בטור דה פראנס. במיוחד זכור ניצחונו בשנת 1975 שבו קטע את שרשרת ניצחונותיו של אדי מרקס בטור דה פראנס. משמש כיום כפרשן מרוצי אופני כביש של רשת הטלוויזיה הצרפתית France 2, כמנהל מרוץ האופניים דופינה ליברה וכמנהל הזירה במרוץ הולודרום Six Days של גרנובל שבסמוך אליה הוא מתגורר.
תחילת הקריירה

נולד בסן ז'וליין-דה-סיברי שבחבל בורגון למשפחת איכרים. בשנים 1966–1969 רכב כחובב. הוא ניצח כחובב בקטע בטור ל'אווניר וב-1968 זכה בתואר אלוף צרפת לנוער במרוץ כביש. ב-1970 הצטרף לשורות הקבוצה המקצוענית "פיג'ו BP מישלין" ורכב בקבוצה זו במשך רוב שנותיו כמקצוען. רק ב-1980, שנתיים לפני פרישתו, עבר לקבוצה הספרדית "טקה".
כבר בשנתו הראשונה כמקצוען, ב-1970, השתתף בטור דה פראנס וניצח בקטע הררי יוקרתי אשר הסתיים באתר הסקי לה מונז'י.
ב-1971 ניצח שוב בקטע הררי יוקרתי בטור דה פראנס שהסתיים בגרנובל. הפעם גם סיים במקום הרביעי בדירוג הכללי כשמקדימים אותו הרוכבים המפורסמים: אדי מרקס (ניצח במרוץ), יופ זוטמלק ולוסיין ון אימפה. כמו כן, סיים במקום השלישי בדירוג הכללי במרוץ הדופינה ליברה.
ב-1972, בקטע בטור דה פראנס שהסתיים בפסגת המון ונטו. הוא ניצח בקטע זה לאחר שארבעה ימים לפני כן, נפל במהלך קטע במרוץ ואיבד את זיכרונו למשך מספר דקות. כשהתאושש וזיכרונו שב אליו, התעקש להמשיך במרוץ. בהמשך המרוץ ניצח בקטע הררי נוסף ובדירוג הכללי סיים במקום התשיעי. כמו כן, ניצח באותה שנה בדירוג הכללי בטור דה רומאנדי (בו ניצח גם באחד מקטעי המרוץ).
ב-1973 ניצח בקטע בטור דה פראנס וסיים במקום השני בדירוג הכללי אחרי המנצח – לואיס אוקניה. בוואלטה אספניה ניצח בקטע אחד ובמקום השלישי בדירוג הכללי אחרי מרקס ואוקניה. כמו כן, ניצח בקטע במרוץ ה"דופינה ליברה", בו סיים במקום השני בדירוג הכללי.
ב-1974 הוא זינק לטור דה פראנס אך פרש במהלך המרוץ עקב מחלה. הוא ניצח בשלושה ניצחונות חשובים. בדירוג הכללי במרוץ קריטריום אינטרנשיונל, בקטע במרוץ פריז-ניס ובמרוץ קטעים בספרד.
הניצחונות בטור דה פראנס

לאחר ניצחונו המרשים במרוץ הדופינה ליברה, אשר מתקיים מספר שבועות לפני הטור דה פראנס, נחשב תבנה כאחד המועמדים לניצחון, אולם כמועמד העיקרי נחשב אדי מרקס שניצח במרוץ בשנים 1969–1972 וב-1974 (ב-1973 בחר מרקס שלא להשתתף במרוץ), ואכן, במרוץ של 1975, עד הקטע ה-14, הוביל מרקס. בקטע זה תקף אותו אוהד צרפתי והלם בו באגרופו באזור הכליות. למרות כאביו החזקים המשיך מרקס במרוץ ובסיום הקטע היה לו עדיין יתרון של 58 שניות על תבנה שהיה ממוקם במקום השני. בקטע ה-15 ההררי, ניצח תבנה ועבר להוליך את המרוץ. ביום שלמחרת, שהיה יום הבסטיליה, שוב תקף תבנה את מרקס בקטע הררי, הפעם במעלה ה-Col L'Izoard כשהוא נהנה מעידודם הנלהב של אלפי צרפתים שגדשו את המעלה המפורסם ביום חגם הלאומי. הוא ניצח בקטע ויצר פער נוסף, כך שבסיום הקטע, עמד יתרונו מול מרקס על 3:20 דקות. מרקס ששבר את לסתו במהלך המרוץ ולא היה מסוגל לצרוך מזון מוצק המשיך במרוץ ועוד הצליח לצמצם במעט את הפער ואף ניסה להשיג ניצחון אפילו בקטע האחרון במרוץ, שהסתיים לראשונה בשאנז אליזה, אולם ללא הצלחה, ותבנה הוכתר כמנצח בפריז והיה גיבורה של צרפת לאחר שהצליח להחזיר את הניצחון לצרפת, שבר את רצף הניצחונות של מרקס הבלגי ומנע את שבירת שיא הניצחונות של ז'ק אנקטיל.
הישג נוסף של תבנה ב-1975, הראוי לציון, הוא המקום השני אותו השיג (אחרי המנצח אדי מרקס) במרוץ הקלאסי לייז'–בסטון–לייז'. זהו אחד ההישגים הבודדים בקריירה של תבנה בתחום המרוצים החד-יומיים הקלאסיים.
ב-1976 שוב ניצח במרוץ הדופינה ליברה והגיע למרוץ כאחד המועמדים המובילים. עד מחצית המרוץ דורג תבנה בין המובילים בדירוג הכללי, אך נפילה שלו בקטע שנערך בחלקו הראשון של המרוץ, בנורמנדיה, כנראה נתנה את אותותיה בקטעים ההרריים הקשים וכשהגיע המרוץ לפירנאים הוא כשל, צבר פיגור גדול ולבסוף אף פרש במהלך הקטע ה-19. במרוץ ניצח לוסיין ון אימפה. תבנה הצליח להתאושש לקראת סיום העונה והגיע במקום השני המכובד במרוץ הקלאסי ג'ירו די לומברדיה וניצח במרוץ הזירה מסוג Six Days שנערך בחורף בגרנובל.
גם לטור דה פראנס של 1977 הגיע תבנה כמועמד לניצחון. במרוצי ההכנה של המידי ליברה והדופינה ליברה הוא סיים במקום השני, בפער קטן מהמנצחים. בפרולוג, הקטע הראשון במרוץ, ניצח הגרמני הצעיר בן ה-22, דיטריך תוראו. קבוצתו, "ראלי", החליטה לתמוך בו בהמשך המרוץ, אף על פי שמוביל הקבוצה לפני תחילת המרוץ היה הרוכב ההולנדי הני קויפר. תוראו הצדיק תחילה את ההימור שנטלו מנהלי קבוצתו. הוא החזיק משך 15 קטעים בחולצה הצהובה ואף ניצח, בסיכום המרוץ, בחמישה קטעים. באחד מהם, קטע של מרוץ אישי נגד השעון בן 30 קילומטר, הוא אף הקדים את אדי מרקס ב-50 שניות. אולם, כשהתקרב המרוץ לסיומו ולקטעים המכריעים שנערכו באלפים, איבד תוראו את ההובלה לתבנה ובני קבוצתו כבר היו עייפים מנטל התמיכה בתוראו לאורך כל המרוץ והתקשו לתמוך בהני קויפר. קויפר הצליח לנצח בקטע היוקרתי שהסתיים באלפ ד'ואז והצליח לצמצם את הפער אל תבנה המוביל לשמונה שניות בלבד. בקטע זה ספג מרקס פיגור של קרוב ל-14 דקות ולמעשה, יצא מתמונת המרוץ. תבנה הצליח להגדיל את יתרונו בעוד כחצי דקה, לאחר שניצח במרוץ אישי נגד השעון שנערך בדיז'ון ובסיום בפריז, הקדים את קויפר ב-48 שניות בלבד.
שימוש בחומרים אסורים

כבר בעונת 1977, נפסל תבנה לאחר שנתגלה בבדיקה כי הוא נטל חומרים האסורים בשימוש. בחורף אותה שנה הוא אושפז כתוצאה ממחלה בכבד שיוחסה לשימוש מתמשך בסטרואידים. לאחר פרישתו הודה בשימוש בחומרים אסורים וקרא לפעולה כנגד שימוש בחומרים משפרי ביצועים בספורט.
סיום הקריירה

ב-1978 נטש תבנה את הטור דה פראנס בקטע ה-11 ולא זכה להישגים גדולים גם במרוצים אחרים. גם ב-1979 הוא לא זכה בהישגים הראויים לציון וב-1980, לאחר עשר שנים במדי קבוצת "פיג'ו", עבר לקבוצה הספרדית "טקה". הישגיו העיקריים, באותה שנה, היו ניצחון במרוץ פולי-נורמנד וב-Six Days של גרנובל ומקום 14 בדירוג הכללי בוואלטה אספניה. לאחר עונת 1981, בה זכה בארבעה ניצחונות במרוצים מדרג נמוך, פרש תבנה מרכיבה מקצוענית.
ב-2001 זכה תבנה בעיטור "אביר לגיון הכבוד". בראיון איתו נשאל תבנה האם היה זה קשה להיות רוכב אופניים, וענה בתשובה, כי להיות איכר בצרפת היה קשה יותר.
הערות שוליים

↑  More than just a Tour de France preparation, אתר הטור דה פראנס, 31 במאי 2011
| --- | --- |
בקרת זהויות :  BnF: cb12195572x (data)  GND: 132602466  ISNI: 0000 0003 6036 3084  LCCN: n50010118  MusicBrainz: f2876394-9b1a-46e0-b7bc-0e1209bd119f  SUDOC: 030565944  VIAF: 223764566   WorldCat (עם VIAF): 223764566
Money (שיר של פינק פלויד)

"Money" (בעברית: "כסף") הוא שיר של להקת הרוק המתקדם הבריטית פינק פלויד מתוך אלבומם The Dark Side of the Moon משנת 1973. השיר נכתב על ידי רוג'ר ווטרס, ופותח את הצד השני של האלבום המקורי. השיר יצא כסינגל והפך ללהיט הראשון של הלהקה בארצות הברית, והגיע למקום ה-10 במגזין קאש בוקס ולמקום ה-13 בבילבורד הוט 100.
אלמנטים ייחודיים של השיר כוללים חתימת זמן יוצאת דופן, ולולאות קלטת של אפקטים קוליים הקשורים לכסף (כגון קופה רושמת מצלצלת וצלילים של מטבעות). אפקטים אלה מתוזמנים נכון על הפעימות, ופועלים כספירה פנימה בהתחלה כדי לקבוע את הקצב ונשמעים מעת לעת לאורך כל השיר.
השיר בוצע בקביעות על ידי פינק פלויד והושמע ברוב סיבובי ההופעות מאז 1972, ומאז בוצע על ידי דייוויד גילמור וווטרס בסיבובי ההופעות שלהם. גילמור הקליט מחדש את השיר בשנת 1981, בעוד ווטרס הוציא הקלטה מחודשת של השיר בשנת 2023.
נכון לינואר 2023, מונה ההשמעות של השיר ברשת הזרמת המדיה ספוטיפיי עומד על כ-399 מיליון.
רקע

"Money" תואר כרוק פרוגרסיבי, בלוז רוק והארד רוק. לחלק גדול מהשיר יש חתימת זמן יוצאת דופן, 7/4. ווטרס כתב את הריף המרכזי על גיטרה אקוסטית, ובחר את חתימת הזמן מכיוון שהיא התאימה ל"תחושה הבלוזית" של השיר.
השיר נחשב לאחד מהשירים הבולטים באלבום, והבאס ליין שמנוגן בו על ידי רוג'ר ווטרס הפך למוכר על ידי בסיסטים רבים. זהו גם השיר היחיד באלבום שיצא כסינגל. מאפיין מפורסם נוסף של השיר הן דגימות קול של קופה רושמת וצלצול מטבעות שפותחות את הרצועה (נלקחה משירם של הביטלס "Yellow Submarine") ובהמשך משתלבות בקצב השיר. שיר זה מתאר את חולשת האדם לכסף, את התאווה שלו לכך וכמה שגורם זה נהפך כבר לכמעט מחלה בקרב האנושות. שיר זה כולל בתוכו מאפיינים רבים של הפינק פלויד: אפקטים קוליים מיוחדים, סולואים של כלים מגוונים כגון הגיטרה והסקסופון, שינוי קצב תכופים, קצב שבור ומאפיינים מוזיקליים רבים נוספים.
וידאו קליפ

הקליפ של "Money" כולל סצנות של דרכים שונות להרוויח ולהוציא כסף, וכולל תקריבים קצרים של מטבע מסתובב, מטבעות נעים בפס ייצור במטבעה, מטילי זהב בבנק, ועותק של האלבום The Dark Side of The Moon על פטיפון. בנוסף, הסרטון כולל גם צילומים של האלבום שעושה את דרכו על פס ייצור במפעל/מרכז הפצה. יש בו גם צילומים של אנשים שחיים בעוני בולט לעין, כמו גם צילומים של תקליטי גרמופון וציוד שמע שהושמדו על ידי חומרי נפץ במהלך הגשר בשיר.
בסרט החומה

בסרט The Wall, בזמן השיר "The Happiest Days of Our Lives", ישנה הפסקה קצרה במוזיקה ומתחילה סצנה בבית ספר - המורה של פינק לוקח לו את ספר השירים שלו ומלגלג עליו. המורה קורא בקול את מילות השיר שכתובות על הדף, ואלה בדיוק מילותיו של "Money".
רשימת השמעה

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Money  | רוג'ר ווטרס | 3:59 |  |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | Any Colour You Like  | דייוויד גילמור, ניק מייסון, ריצ'רד רייט | 3:11 |  |  |  |  |  |  |
| משך כולל: | משך כולל: | משך כולל: | 7:10 |  |  |  |  |  |  |
משתתפים > פינק פלויד

דייוויד גילמור - זמרה, גיטרה חשמלית, הפקה
רוג'ר ווטרס - גיטרה בס, אפקטים של קלטת, הפקה
ריצ'רד רייט - פסנתר חשמלי וורליצר, הפקה
ניק מייסון - תופים, אפקטים של קלטות, הפקה
משתתפים > משתתפים נוספים

דיק פרי - סקסופון טנור
אלן פרסונס - טכנאי קול
פיטר ג'יימס - עוזר (זוהה בטעות כ"פיטר ג'ונס" בהוצאה האמריקאית הראשונה של האלבום)
כריס תומאס - מפקח מיקס
ההקלטה המחודשת משנת 1981

"Money" (בעברית: "כסף") הוא שיר בהוצאה מחודשת של להקת הרוק המתקדם הבריטית פינק פלויד, אשר הופיע באלבום האוסף השביעי שלה, A Collection of Great Dance Songs שיצא לאור בשנת 1981.
ההקלטה המחודשת משנת 1981 > רקע

השיר הוקלט מחדש בשנת 1981 עבור אלבום האוסף A Collection of Great Dance Songs עקב מחלוקת בנושא זכויות יוצרים בין חברות התקליטים קולומביה וקפיטול, אשר לא הגיעו להסכמה בנוגע להפצת השיר כחלק מהאלבום בארצות הברית. בעזרתו של טכנאי הקול ג'יימס גאת'רי, הקליט גיטריסט הלהקה דייוויד גילמור גרסה מחודשת של השיר, בה ביצע לבדו את כל התפקידים (זמרה, גיטרה, פסנתר חשמלי וורליצר, גיטרת בס, תופים והפקה) מלבד סולו הסקסופון שבוצע על ידי דיק פרי, אשר השתתף בגרסה המקורית של פינק פלויד שהופיעה באלבום The Dark Side of the Moon.
השיר יצא לאור כסינגל עם צד ב', בו הופיע השיר "Any Colour You Like", בדומה לגרסה המקורית.
ההקלטה המחודשת משנת 1981 > רשימת השמעה

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Money  | רוג'ר ווטרס | 6:23 |  |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | Any Colour You Like  | דייוויד גילמור, ניק מייסון, ריצ'רד רייט | 3:24 |  |  |  |  |  |  |
| משך כולל: | משך כולל: | משך כולל: | 9:47 |  |  |  |  |  |  |
ההקלטה המחודשת משנת 1981 > משתתפים

דייוויד גילמור - זמרה, גיטרה, פסנתר חשמלי וורליצר, בס, תופים, הפקה
דיק פרי - סקסופון טנור
ההקלטה המחודשת משנת 1981 > הפקה

ג'יימס גאת'רי - טכנאי קול
גרסת רוג'ר ווטרס

| --- | --- |

 סינגל בביצוע רוג'ר ווטרס
 מתוך האלבום The Dark Side of the Moon Redux
 יצא לאור:  21 ביולי 2023
 תאריך הקלטה:  2020-2023
 מקום הקלטה:  סרגנט מנטיס איסטווסט סטרונגרום פייבסטארס
 סוגה:  רוק אמנותי, רוק סימפוני, בלוז רוק, ג'אז, מילה מדוברת
 שפה:  אנגלית
 אורך:  7:33
 חברת תקליטים:  קוקינג ויניל
 כתיבה:  רוג'ר ווטרס
 לחן:  רוג'ר ווטרס
 הפקה:  רוג'ר ווטרס, גאס סייפרט
"Money" (בעברית: "כסף") הוא שיר של זמר הרוק המתקדם הבריטי רוג'ר ווטרס שיצא לאור ב-21 ביולי 2023, וזה הופיע באלבום האולפן השישי שלו, The Dark Side of the Moon Redux. שיר זה מהווה לסינגל והוידאו-קליפ הראשונים מתוך האלבום שהוציא רוג'ר לכבוד ציון חמישים שנים ליציאתו לאור של האלבום The Dark Side of the Moon ב-6 באוקטובר באותה שנה.
גרסת רוג'ר ווטרס > רקע

בתחילת שנת 2023, הכריז ווטרס כי לרגל ציון חמישים שנים ליציאתו לאור של The Dark Side of the Moon, יוציא לאור גרסה מחודשת של האלבום שיקליט עצמאית, ללא חברי פינק פלויד, עמם הסתכסך עקב דעותיו הפוליטיות הקיצוניות. ב-21 ביולי חשף ווטרס את שם ועטיפת האלבום וסינגל ווידאו-קליפ של שיר הנושא של האלבום, "Money".
גרסת רוג'ר ווטרס > משתתפים

רוג'ר ווטרס - זמרה
גאס סייפרט - גיטרת בס, גיטרה, כלי הקשה, קלידים, סינתיסייזר, קולות רקע
ג'ואי וורונקר - תופים, כלי הקשה
ג'ונתן ווילסון - גיטרה, סינתיסייזר, אורגן
ג'וני שפרד - אורגן, פסנתר
ויה מרדוט - טרמין
אזניב קורקג'יאן - זמרה
גייב נואל - עיבוד, כלי מיתר, סרנג'י
ג'ון קרין - קלידים, גיטרת פלדה הוואית, סינתיסייזר, אורגן
הערות שוליים

↑  Money, נבדק ב-2020-04-02
↑  Andy Greene, The 10 Best Prog Rock Albums, Rolling Stone, ‏2013-08-21 (באנגלית אמריקאית)
↑  Toby Manning, The Rough Guide to Pink Floyd, Rough Guides, 2006, עמ' 201, ISBN 978-1-84353-575-1. (באנגלית)
↑  Bill Wyman, All 165 Pink Floyd Songs Ranked, From Worst to Best, Vulture, ‏2023-03-01 (באנגלית)
↑  Guesdon, Jean-Michel; Margotin, Philippe, Pink Floyd All the Songs – The Story Behind Every Track, 2017, עמ' 3578, ISBN 978-0-316-43923-7
↑  Wild, Andrew, Pink Floyd: Song By Song, 2017, עמ' 102, ISBN 978-1-78155-599-6
↑  Adrian Ashton, The Bass Handbook, Backbeat Books, 2006, ISBN 0-87930-872-9
↑  רוג'ר ווטרס הקליט גרסה חדשה לאלבום המופת של פינק פלויד, באתר ynet, 9 בפברואר 2023
↑  עמי פרידמן, "אנטישמי עד יסודך הרקוב": חברי פינק פלויד במתקפה נגד רוג'ר ווטרס, באתר ישראל היום, ‏7 בפברואר 2023
↑  פול סינקלר, Roger Waters / The Dark Side of the Moon Redux, Super Delxue Edition, ‏21 ביולי 2023 (באנגלית)
| פינק פלויד |
| --- | --- | --- |
| סיד בארט • דייוויד גילמור • ניק מייסון • רוג'ר ווטרס • ריצ'רד רייט | סיד בארט • דייוויד גילמור • ניק מייסון • רוג'ר ווטרס • ריצ'רד רייט |  |
| אלבומי אולפן | The Piper at the Gates of Dawn‏ (1967) • A Saucerful of Secrets‏ (1968) • More‏ (1969) • Ummagumma‏ (1969) • Atom Heart Mother‏ (1970) • Meddle‏ (1971) • Obscured by Clouds‏ (1972) • The Dark Side of the Moon‏ (1973) • Wish You Were Here‏ (1975) • Animals‏ (1977) • The Wall‏ (1979) • The Final Cut‏ (1983) • A Momentary Lapse of Reason‏ (1987) • The Division Bell ‏ (1994) • The Endless River ‏ (2014)  |  |
| אלבומי הופעה | Delicate Sound of Thunder‏ (1988) • P•U•L•S•E‏ (1994) • The Wall Live‏ (2000)  |  |
| סרטים | Live at Pompeii‏ (1972) • The Wall‏ (1982) • ‏The Final Cut‏ (1983) • Delicate Sound of Thunder‏ (1989) • Pulse‏ (1995) • סיפורם של פינק פלויד וסיד בארט‏ (2003) • The Making of The Dark Side of the Moon ‏(2003) • ‏The Story of Wish You Were Here ‏(2012)  |  |
| פסקולים | Tonite Lets All Make Love in London‏ (1968) • Zabriskie Point‏ (1970)  |  |
| אוספים | Relics‏ (1971) • A Nice Pair‏ (1973) • A Collection of Great Dance Songs‏ (1981) • Works‏ (1983) • Shine On‏ (1992) • ‏Echoes‏ (2001) The Best of Pink Floyd: A Foot in the Door ‏ (2011)  |  |
| מסעי הופעות | Pink Floyd World Tour 1968‏ (1968) •‏ The Man and The Journey Tour ‏(1969) •‏ Atom Heart Mother World Tour‏ (1970) •‏ Meddle Tour ‏(1971) •‏ Dark Side of the Moon Tour ‏(1972) •‏ Pink Floyd 1974 tours ‏(1974) •‏ Wish You Were Here Tour‏ (1975) •‏ In the Flesh ‏(1977) •‏ The Wall Tour‏ (1980) •‏ A Momentary Lapse of Reason Tour‏ (1987) •‏ The Division Bell Tour‏ (1994)  |  |
| ערכים קשורים | בוב קלוז • אלן פרסונס • רון גיסין • היפנוסיס (סטורם ת'ורג'רסון) • פינק אנדרסון ופלויד קאונסל • בוב גלדוף • אלן פארקר • 19367 Pink Floyd |  |
ראו גם דיסקוגרפיה של פינק פלויד
| --- | --- |
בקרת זהויות :  MusicBrainz work: ddb63d9c-9cef-375c-9524-b70b7c1269e0 
הבייסליין של רוג'ר ווטרס, שתואר על ידי אדריאן אשטון כ"אחד מריפים הבס הקלאסיים הזכורים ביותר שהוקלטו אי פעם".